CELEX: 32016R0922
Language: el
Date: 2016-06-10 00:00:00
Title: Εκτελεστικός κανονισμός (ΕΕ) 2016/922 της Επιτροπής, της 10ης Ιουνίου 2016, για την τροποποίηση του παραρτήματος II του κανονισμού (ΕΕ) αριθ. 206/2010 όσον αφορά τον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση (Κείμενο που παρουσιάζει ενδιαφέρον για τον ΕΟΧ)

11.6.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 154/21
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/922 ΤΗΣ ΕΠΙΤΡΟΠΉΣ
      της 10ης Ιουνίου 2016
      για την τροποποίηση του παραρτήματος II του κανονισμού (ΕΕ) αριθ. 206/2010 όσον αφορά τον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο, το άρθρο 8 παράγραφος 4 και το άρθρο 9 παράγραφος 4 στοιχείο γ),
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 206/2010 της Επιτροπής (2) καθορίζει, μεταξύ άλλων, τους όρους για την εισαγωγή στην Ένωση φορτίων νωπού κρέατος ορισμένων οπληφόρων ζώων. Το μέρος 1 του παραρτήματος II του εν λόγω κανονισμού παραθέτει κατάλογο τρίτων χωρών, περιοχών και τμημάτων τους από τα οποία οι εν λόγω αποστολές μπορούν να εισέλθουν στην Ένωση, καθώς και κατάλογο των ειδικών όρων ή συμπληρωματικών εγγυήσεων που απαιτούνται από ορισμένες τρίτες χώρες.
               
            
                  (2)
               
               
                  Η Αργεντινή και η Βραζιλία είναι περιφερειοποιημένες για τους σκοπούς της καταχώρισης στον εν λόγω κατάλογο. Οι περιφερειοποιημένες περιοχές παρατίθενται στο μέρος 1 του παραρτήματος II του κανονισμού (ΕΕ) αριθ. 206/2010 ως τμήματα των εν λόγω χωρών από τα οποία επιτρέπεται η εισαγωγή στην Ένωση αποστολών νωπού κρέατος ορισμένων οπληφόρων.
               
            
                  (3)
               
               
                  Τέσσερα τμήματα της επικράτειας της Αργεντινής περιλαμβάνονται στο μέρος 1 του παραρτήματος II του κανονισμού (ΕΕ) αριθ. 206/2010 ως τμήματα από τα οποία επιτρέπεται η εισαγωγή στην Ένωση αποστολών νωπού κρέατος ορισμένων οπληφόρων. Οι ημερομηνίες από τις οποίες τα εν λόγω ζώα είναι δυνατόν να σφάζονται, ώστε να επιτραπεί η εισαγωγή του νωπού κρέατός τους στην Ένωση, εμφανίζονται ως ημερομηνίες έναρξης για κάθε τμήμα της επικράτειας της Αργεντινής. Για ορισμένα από τα τμήματα αυτά εφαρμόζονται συμπληρωματικές εγγυήσεις και ειδικοί όροι για την εξάλειψη ορισμένων κινδύνων για την υγεία των ζώων που συνδέονται με την εισαγωγή του νωπού κρέατος στην Ένωση.
               
            
                  (4)
               
               
                  Η Αργεντινή ζήτησε την επικαιροποίηση της καταχώρισης των εν λόγω τμημάτων της επικράτειάς της, προκειμένου να συγχωνευθούν ορισμένα τμήματα του εδάφους της ανάλογα με το αν εφαρμόζονται συμπληρωματικές εγγυήσεις και ειδικοί όροι για τα τμήματα αυτά. Κατά τον τρόπο αυτόν θα διευκρινιστεί η περιφερειοποίηση της Αργεντινής. Καθώς ισχύουν διαφορετικές ημερομηνίες έναρξης εφαρμογής της ισχύουσας περιφερειοποίησης, θα πρέπει να ισχύει η τελευταία ημερομηνία έναρξης εφαρμογής της συγχώνευσης τμημάτων της επικράτειας. Δεδομένου ότι δεν έχουν εγκριθεί όλες οι εν λόγω περιοχές της Αργεντινής για εισαγωγή νωπού κρέατος άγριων μη κατοικίδιων οπληφόρων ζώων που καλύπτονται από το πιστοποιητικό «RUW», αυτό θα πρέπει να διευκρινίζεται σε υποσημείωση.
               
            
                  (5)
               
               
                  Η υπό αυστηρή επιτήρηση ζώνη της Αργεντινής, που έχει εγκαθιδρυθεί στα σύνορα με τη Βολιβία και την Παραγουάη, αποτελεί σήμερα τμήμα της περιοχής της Αργεντινής που αναγνωρίζεται από τον Παγκόσμιο Οργανισμό για την Υγεία των Ζώων (ΟΙΕ) ως περιοχή απαλλαγμένη από αφθώδη πυρετό (FMD), όπου διενεργείται εμβολιασμός (3). Η Αργεντινή ζήτησε να επιτρέπεται η εξαγωγή στην Ένωση νωπών κρεάτων, που προέρχονται από ορισμένα κατοικίδια και άγρια οπληφόρα, από την εν λόγω περιοχή. Λαμβάνοντας υπόψη ότι αναγνωρίζεται ως ζώνη απαλλαγμένη από τον αφθώδη πυρετό (FMD), όπου διενεργείται εμβολιασμός, και ότι η Αργεντινή παρέχει επαρκείς εγγυήσεις για την υγεία των ζώων προς υποστήριξη του αιτήματός της, η εν λόγω έκταση πρέπει να εγκριθεί για την εισαγωγή νωπού κρέατος από ορισμένα κατοικίδια και άγρια οπληφόρα στην Ένωση, με τις ίδιες συμπληρωματικές εγγυήσεις που ισχύουν για τα άλλα τμήματα της Αργεντινής που είναι απαλλαγμένα από τον αφθώδη πυρετό με εμβολιασμό.
               
            
                  (6)
               
               
                  Η υπό αυστηρή επιτήρηση ζώνη της Βραζιλίας, κατά μήκος των συνόρων με την Παραγουάη, αποτελεί σήμερα τμήμα της επικράτειας της Βραζιλίας που αναγνωρίζεται από τον OIE ως απαλλαγμένη από αφθώδη πυρετό ζώνη όπου πραγματοποιείται εμβολιασμός (3). Η Βραζιλία ζήτησε να επιτρέπεται η εξαγωγή νωπού κρέατος κατοικίδιων βοοειδών από αυτήν την περιοχή στην Ένωση. Λαμβάνοντας υπόψη ότι αναγνωρίζεται ως ζώνη απαλλαγμένη από τον αφθώδη πυρετό, όπου διενεργείται εμβολιασμός, και ότι η Βραζιλία έχει παράσχει επαρκείς εγγυήσεις για την υγεία των ζώων προς υποστήριξη του εν λόγω αιτήματός της, η συγκεκριμένη έκταση πρέπει να εγκριθεί για την εισαγωγή νωπού κρέατος κατοικίδιων βοοειδών στην Ένωση, με τις ίδιες συμπληρωματικές εγγυήσεις που ισχύουν για τα άλλα τμήματα της Βραζιλίας που είναι απαλλαγμένα από τον αφθώδη πυρετό με εμβολιασμό.
               
            
                  (7)
               
               
                  Ως εκ τούτου, το μέρος 1 του παραρτήματος II του κανονισμού (ΕΕ) αριθ. 206/2010 θα πρέπει να τροποποιηθεί ανάλογα.
               
            
                  (8)
               
               
                  Για να αποφευχθεί τυχόν διαταραχή εισαγωγής στην Ένωση αποστολών νωπού κρέατος ορισμένων οπληφόρων ζώων, τα κτηνιατρικά πιστοποιητικά με ένδειξη του κωδικού περιοχής AR-4 που εκδίδονται σύμφωνα με τον κανονισμό (ΕΕ) αριθ. 206/2010 πριν από τις τροποποιήσεις που έγιναν με τον παρόντα κανονισμό θα πρέπει να εξακολουθήσουν να επιτρέπονται για μια μεταβατική περίοδο.
               
            
                  (9)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το μέρος 1 του παραρτήματος II του κανονισμού (ΕΕ) αριθ. 206/2010 τροποποιείται σύμφωνα με το παράρτημα του παρόντος κανονισμού.
      Άρθρο 2
      Μεταβατικές διατάξεις
      Για μεταβατική περίοδο έως την 1η Σεπτεμβρίου 2016 οι αποστολές νωπού κρέατος ορισμένων οπληφόρων ζώων από την Αργεντινή που συνοδεύονται από κτηνιατρικό πιστοποιητικό για νωπό κρέας στο οποίο δηλώνεται ο κωδικός περιοχής AR-4, σύμφωνα με το μέρος I του παραρτήματος II του κανονισμού (ΕΕ) αριθ. 206/2010 πριν από τις τροποποιήσεις που επέρχονται με τον παρόντα κανονισμό, θα εξακολουθήσουν να επιτρέπονται για εισαγωγή στην Ένωση, υπό την προϋπόθεση ότι το πιστοποιητικό έχει εκδοθεί το αργότερο έως την 1η Αυγούστου 2016.
      Άρθρο 3
      Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 10 Ιουνίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 18 της 23.1.2003, σ. 11.
      
         (2)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
      
         (3)  http://www.oie.int/animal-health-in-the-world/official-disease-status/fmd/list-of-fmd-free-members/
      
         ΠΑΡΑΡΤΗΜΑ
         Το μέρος I του παραρτήματος II του κανονισμού (ΕΕ) αριθ. 206/2010 τροποποιείται ως εξής:
         
                     1.
                  
                  
                     Η καταχώριση για την Αργεντινή αντικαθίσταται από το ακόλουθο κείμενο:
                     
                                 «AR — Αργεντινή
                              
                              
                                 AR-0
                              
                              
                                 Ολόκληρη η χώρα
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 AR-1
                              
                              
                                 Οι επαρχίες:
                                 
                                              
                                          
                                          
                                             Buenos Aires,
                                          
                                       
                                              
                                          
                                          
                                             Catamarca,
                                          
                                       
                                              
                                          
                                          
                                             Corrientes (*),
                                          
                                       
                                              
                                          
                                          
                                             Entre Ríos,
                                          
                                       
                                              
                                          
                                          
                                             La Rioja,
                                          
                                       
                                              
                                          
                                          
                                             Mendoza,
                                          
                                       
                                              
                                          
                                          
                                             Misiones,
                                          
                                       
                                              
                                          
                                          
                                             Τμήμα της επαρχίας Neuquén (εξαιρουμένης της περιοχής που περιλαμβάνεται στο AR-2),
                                          
                                       
                                              
                                          
                                          
                                             Τμήμα της επαρχίας Río Negro (εξαιρουμένης της περιοχής που περιλαμβάνεται στο AR-2),
                                          
                                       
                                              
                                          
                                          
                                             San Juan,
                                          
                                       
                                              
                                          
                                          
                                             San Luis,
                                          
                                       
                                              
                                          
                                          
                                             Santa Fe,
                                          
                                       
                                              
                                          
                                          
                                             Tucuman,
                                          
                                       
                                              
                                          
                                          
                                             Cordoba,
                                          
                                       
                                              
                                          
                                          
                                             La Pampa,
                                          
                                       
                                              
                                          
                                          
                                             Santiago del Estero,
                                          
                                       
                                              
                                          
                                          
                                             Chaco,
                                          
                                       
                                              
                                          
                                          
                                             Formosa,
                                          
                                       
                                              
                                          
                                          
                                             Jujuy,
                                          
                                       
                                              
                                          
                                          
                                             Salta (εξαιρουμένης της περιοχής που περιλαμβάνεται στο AR-3).
                                          
                                       
                              
                                 BOV
                                 RUF
                                 RUW (*)
                                 
                              
                              
                                 A
                              
                              
                                 1
                              
                              
                                  
                              
                              
                                 1η Αυγούστου 2010
                              
                           
                                 AR-2
                              
                              
                                 Οι επαρχίες:
                                 
                                              
                                          
                                          
                                             Chubut,
                                          
                                       
                                              
                                          
                                          
                                             Santa Cruz,
                                          
                                       
                                              
                                          
                                          
                                             Tierra del Fuego,
                                          
                                       
                                              
                                          
                                          
                                             Τμήμα της επαρχίας Neuquén (εκτός από τη ζώνη ανατολικά της επαρχιακής οδού 17 στην Confluencia, και τη ζώνη ανατολικά της επαρχιακής οδού 17 στο Picun Leufú,),
                                          
                                       
                                              
                                          
                                          
                                             Τμήμα της επαρχίας Río Negro (εκτός από: τη ζώνη βορείως της επαρχιακής οδού 7 και ανατολικά της επαρχιακής οδού 250 στην Avellaneda, τη ζώνη ανατολικά της επαρχιακής οδού 2 στο Conesa, τη ζώνη βορείως της επαρχιακής οδού 7, από τη διασταύρωσή της με την επαρχιακή οδό 66 έως τα σύνορα με το διαμέρισμα Avellaneda, στο El Cuy και τη ζώνη ανατολικά των επαρχιακών οδών 250 και 2 στο San Antonio)
                                          
                                       
                              
                                 BOV
                                 OVI
                                 RUW
                                 RUF
                              
                              
                                  
                              
                              
                                  
                              
                              
                                  
                              
                              
                                 1η Αυγούστου 2008
                              
                           
                                 AR-3
                              
                              
                                 Τμήμα της Salta: η έκταση 25 km από τα σύνορα με τη Βολιβία και την Παραγουάη, που εκτείνεται από την περιοχή Santa Catalina στην επαρχία Jujuy, έως την περιοχή Laishi στην επαρχία Formosa (η πρώην υπό αυστηρή επιτήρηση περιοχή ασφαλείας)
                              
                              
                                 BOV
                                 RUF
                                 RUW
                              
                              
                                 A
                              
                              
                                 1
                              
                              
                                  
                              
                              
                                 1η Ιουλίου 2016
                              
                           
               
                     2.
                  
                  
                     Η καταχώριση για τη Βραζιλία αντικαθίσταται από το ακόλουθο κείμενο:
                     
                                 «BR — ΒΡΑΖΙΛΙΑ
                              
                              
                                 BR-0
                              
                              
                                 Ολόκληρη η χώρα
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 BR-1
                              
                              
                                 Πολιτεία Minas Gerais,
                                 Πολιτεία Espírito Santo,
                                 Πολιτεία Goiás,
                                 Πολιτεία Mato Grosso,
                                 Πολιτεία Rio Grande Do Sul,
                                 Πολιτεία Mato Grosso Do Sul (εκτός της περιοχής που περιλαμβάνεται στο BR-4).
                              
                              
                                 BOV
                              
                              
                                 A και H
                              
                              
                                 1
                              
                              
                                  
                              
                              
                                 1η Δεκεμβρίου 2008
                              
                           
                                 BR-2
                              
                              
                                 Πολιτεία Santa Catarina
                              
                              
                                 BOV
                              
                              
                                 A και H
                              
                              
                                 1
                              
                              
                                  
                              
                              
                                 31 Ιανουαρίου 2008
                              
                           
                                 BR-3
                              
                              
                                 Πολιτείες Paraná και São Paulo
                              
                              
                                 BOV
                              
                              
                                 A και H
                              
                              
                                 1
                              
                              
                                  
                              
                              
                                 1η Αυγούστου 2008
                              
                           
                                 BR-4
                              
                              
                                 Τμήμα της πολιτείας Mato Grosso do Sul: Η έκταση των 15 km από τα εξωτερικά σύνορα στους δήμους Porto Murtinho, Caracol, Bela Vista, Antônio João, Ponta Porã, Aral Moreira, Coronel Sapucaia, Paranhos, Sete Quedas, Japorã και Mundo Novo και η περιοχή στις κοινότητες Corumbá και Ladário (η πρώην περιοχή υπό αυστηρή επιτήρηση)
                              
                              
                                 BOV
                              
                              
                                 A και H
                              
                              
                                 1
                              
                              
                                  
                              
                              
                                 1η Ιουλίου 2016»
                              
                           
               
            (*)  Για “RUW”: Εκτός από τα ακόλουθα διοικητικά διαμερίσματα της επαρχίας Corrientes: τα διαμερίσματα Berón de Astrada, Capital, Empedrado, General Paz, Itati, Mbucuruyá, San Cosme και San Luís del Palmar.».